钦定古今图书集成/明伦汇编/官常典/第485卷 > 王杰
## 钦定古今图书集成/明伦汇编/官常典/第485卷 > 王杰

按《周书》本传，杰，金城直城人也。本名文达。高祖万国，
魏伏波将军、燕州刺史。父巢，龙骧将军、榆中镇将。杰
少有壮志，每以功名自许，善骑射，有膂力。魏孝武初，
起家子都督。后从西迁，赐爵都昌县子。太祖奇其才，
擢授扬烈将军、羽林监，寻加都督。太祖尝谓诸将曰：
“王文达万人敌也，但恐勇决太过耳。”复潼关，破沙苑，
争河桥，战邙山，皆以勇敢闻。亲待日隆，赏赐加于伦
等。于是赐姓宇文氏。除岐州刺史，加抚军将军、银青
光禄大夫，进爵为公，邑八百户。累迁大都督、车骑大
将军、仪同三司、侍中、骠骑大将军、开府仪同三司。魏
恭帝元年，从于谨围江陵。时栅内有人，善用长槊，战
士将登者，多为所毙。谨令杰射之，应弦而倒，登者乃
得入。馀众继进，遂拔之。谨喜曰：“济我大事者，在公此
箭也。”孝闵帝践阼，进爵张掖郡公，增邑一千户。出为
河州刺史。朝廷以杰勋望俱重，故授以本州。保定三
年，进爵大将军。三年，诏杰与隋公杨忠自汉北伐齐，
至并州而还。天和三年，除宜州刺史，增邑通前三千
六百户。六年，从齐公宪东御齐将斛律明月，进位柱
国。建德初，除泾州总管。杰少从军旅，虽不习吏事，所

洮宕翼七州诸军事、河州刺史，追封鄂国公，谥曰威。